രാജ്യത്ത് അധികാരം കൈയാളുന്നതു ഫാസിസ്റ്റ് ഭരണകൂടം: ബെന്നി ബഹനാന് എംപി മതിലകം: ഗാന്ധിജിയേയും ഗാന്ധിയന് ആശയങ്ങളേയും തമസ്കരിക്കാന് ശ്രമിച്ചു കൊണ്ടിരിക്കുന്ന ഒരു ഫാസിസ്റ്റ് ഭീകര ഭരണകൂടമാണ് രാജ്യത്ത് അധികാരം കയ്യാളുന്നതെന്ന് ബെന്നി ബഹനാന് എംപി ആരോപിച്ചു. ഗാന്ധി തന്നെ മാര്ഗം എന്ന മുദ്രാവാക്യം ഉയര്ത്തി കയ്പമംഗലം ബ്ലോക്ക് കോണ്ഗ്രസ് കമ്മിറ്റിയുടെ നേതൃത്വത്തില് സംഘടിപ്പിച്ച മതേതര സംരക്ഷണ സന്ദേശ പദയാത്ര മതിലകത്ത് ഉദ്ഘാടനം ചെയ്യുകയായിരുന്നു ബെന്നി ബഹനാന് എംപി. തെറ്റായ കാര്ഷിക നയങ്ങള്ക്കെതിരെ സമാധാനപരമായി ധാര്മിക സമരം നടത്തിയിരുന്ന കര്ഷകരെ ഡല്ഹിയില് മന്ത്രിപുത്രന്റെ നേതൃത്വത്തില് വാഹനം ഇടിച്ചുകയറ്റി മൃഗീയമായി കൊലപ്പെടുത്തിയ സംഭവം രാജ്യത്തിന്റെ ആത്മാവിനെ തന്നെയാണ് മുറിവേല്പിച്ചതെന്ന് ബെന്നി ബഹനാന് എം.പി അഭിപ്രായപെട്ടു. കയ്പമംഗലം ബ്ലോക്ക് കോണ്ഗ്രസ് കമ്മിറ്റി പ്രസിഡന്റും ജാഥ ക്യാപ്റ്റനുമായ സജയ് വയനപ്പിള്ളിക്ക് ബെന്നി ബഹന്നാന് എംപി പതാക കൈമാറി. കയ്പമംഗലം കാളമുറിയില് സമാപിച്ച പദയാത്രയുടെ സമാപന സമ്മേളനം ഡിസിസി സെക്രട്ടറി പി.എം.എ ജബ്ബാര് ഉദ്ഘാടനം ചെയ്തു. ബ്ലോക്ക് പ്രസിഡന്റ് സജയ് വയനപ്പിള്ളില് അധ്യക്ഷത വഹിച്ചു. യൂത്ത് കോണ്ഗ്രസ് സംസ്ഥാന ജനറല് സെക്രട്ടറി ശോഭ സുബിന് മുഖ്യപ്രഭാഷണം നടത്തി. ഡിസിസി ജനറല് സെക്രട്ടറിമാരായ സി.എസ്. രവീന്ദ്രന്, സി.സി. ബാബുരാജ്, കെ.എഫ്. ഡൊമനിക്ക്, ടി.എം.നാസര്, മണ്ഡലം കോണ്ഗ്രസ് കമ്മിറ്റി പ്രസിഡന്റുമാരായ പി.കെ. റാസിക്ക്, എം.യു. ഉമറുല് ഫാറൂക്ക്, ഷിബു വര്ഗീസ്, കെ.വി. ചന്ദ്രന്, നേതാക്കളായ സുധാകരന് മണപ്പാട്ട്, സുരേഷ് കൊച്ചുവീട്ടില്, കെ.കെ. രാജേന്ദ്രന്, കെ.വി. അബ്ദുള് മജീദ്, കെ.കെ. കുട്ടന്, പി.എ. അനസ്, ശോഭന രവി, ബീന സുരേന്ദ്രന്, മണി ഉല്ലാസ്, ഒ.എ. ജെന്ഡ്രിന്, സി.ജെ. പോള്സണ്, ലൈല മജീദ് തുടങ്ങിയവര് സംസാരിച്ചു.